wannaphong/clean_thaiwikipedia huggingface dataset:
# ทองหยด จิตตวีระ
ทองหยด จิตตวีระ เป็นอดีตรองนายกรัฐมนตรี ในรัฐบาลพลเอกเปรม ติณสูลานนท์ และรัฐบาลพลเอกชาติชาย ชุณหะวัณ เป็นอดีตรัฐมนตรีว่าการกระทรวงพาณิชย์ และอดีตรัฐมนตรีว่าการกระทรวงสาธารณสุข และเป็นอดีตสมาชิกสภาผู้แทนราษฎร 2 จังหวัด คือ จังหวัดระนอง และจังหวัดสุพรรณบุรี และอดีตนายกสมาคมสันนิบาทเทศบาลแห่งประเทศไทยทำเนียบนายก ส.ท.ท.

 ประวัติ 
ทองหยด จิตตวีระ เกิดเมื่อวันที่ 12 ตุลาคม พ.ศ. 2452

 การทำงาน 
 ฝ่ายนิติบัญญัติ 
ทองหยด เป็นสมาชิกสภาผู้แทนราษฎรจังหวัดสุพรรณบุรี ได้รับเลือกตั้งสมัยแรก จากการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500ประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรทั่วไป สังกัดพรรคเสรีมนังคศิลา และได้รับเลือกตั้งต่อเนื่องอีก 5 สมัยติดต่อกันประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรทั่วไป พ.ศ. ๒๕๐๐ ครั้งที่ ๒ ถึงการเลือกตั้ง พ.ศ. 2522 จากนั้นจึงได้ย้ายมาลงสมัครรับเลือกตั้งในเขตจังหวัดระนอง และได้รับเลือกตั้งอีกเป็นสมัยที่ 7 ในการเลือกตั้ง พ.ศ. 2531 สังกัดพรรคกิจสังคม

นอกจากนั้นเขาเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516

 ฝ่ายบริหาร 
ทองหยด จิตตวีระ ได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลหม่อมราชวงศ์คึกฤทธิ์ ปราโมช ในปี พ.ศ. 2518พระบรมราชโองการ ประกาศ แต่งตั้งรัฐมนตรี (จำนวน ๒๖ ราย) จนถึงเดือนมกราคม พ.ศ. 2519 แต่ยังคงทำหน้าที่รักษาการจนกว่าจะได้รัฐบาลใหม่ในเดือนเมษายนของปีเดียวกัน

ต่อมาได้รับแต่งตั้งเป็นรัฐมนตรีว่าการกระทรวงสาธารณสุข ในรัฐบาลพลเอกเปรม ติณสูลานนท์ เมื่อเดือนมีนาคม พ.ศ. 2523 และถูกปรับออกจากตำแหน่งในเดือนมีนาคม พ.ศ. 2524 กระทั่งเขาได้รับแต่งตั้งกลับเข้ามาเป็นรองนายกรัฐมนตรี ในรัฐบาลเดิมอีกครั้ง เมื่อเดือนธันวาคมของปีเดียวกันพระบรมราชโองการ ประกาศ รัฐมนตรีลาออกและตั้งรัฐมนตรี (ลาออกจากตำแหน่ง จำนวน ๘ ราย และแต่งตั้งรัฐมนตรี จำนวน ๑๓ ราย)

ในปี พ.ศ. 2533 ทองหยดได้รับแต่งตั้งเป็นรองนายกรัฐมนตรี สมัยที่ 2 ในรัฐบาลพลเอกชาติชาย ชุณหะวัณ (ชาติชาย 5)พระบรมราชโองการ ประกาศ ให้รัฐมนตรีพ้นจากตำแหน่ง และตั้งรัฐมนตรี (ให้รัฐมนตรีพ้นจากตำแหน่ง ๑๗ ราย และตั้งรัฐมนตรี จำนวน ๒๐ ราย)

 พรรคการเมือง 
ทองหยด เคยเป็นรองหัวหน้าพรรคธรรมสังคมประกาศกระทรวงมหาดไทย เรื่อง การจัดตั้งพรรคการเมือง ราชกิจจานุเบกษา เล่ม 92 ตอนที่ 193 วันที่ 18 กันยายน 2517 ในปี พ.ศ. 2517

 ถึงแก่อนิจกรรม 
ทองหยด จิตตวีระ เสียชีวิตด้วยอาการหัวใจล้มเหลว เมื่อวันที่ 2 ธันวาคม พ.ศ. 2534 รวมอายุ 82 ปี

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๘ ตอนที่ ๒๐๖ ง ฉบับพิเศษ หน้า ๔๐, ๑๗ ธันวาคม ๒๕๒๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๗ ตอนที่ ๑๘๘ ง ฉบับพิเศษ หน้า ๓๗, ๕ ธันวาคม ๒๕๒๓
ราชกิจจานุเบกษา, แจ้งความกระทรวงศึกษาธิการ เรื่อง พระราชทานเหรียญลูกเสือสดุดี , เล่ม ๘๘ ตอนที่ ๙๔ ง หน้า ๒๓๗๘, ๓๑ สิงหาคม ๒๕๑๔
# ซัมซุง กาแลคซีเอส 4
ซัมซุง กาแลคซีเอส 4  เป็นสมาร์ตโฟน ที่ผลิตโดย ซัมซุง ซึ่งมีการยืนยันการเปิดตัวที่ นิวยอร์ก,ประเทศสหรัฐอเมริกา เมื่อวันที่ 14 มีนาคม พ.ศ. 2556 โดยมีซอฟต์แวร์ใหม่ทั้ง สมาร์ตอะเลิรตส์, สมาร์ตสเตย์ และ สมาร์ตสกอลล์ มีกล้องหลักความละเอียด 13 ล้านพิกเซล และมีจอ 5 นิ้ว ความละเอียดฟูลเอชดี 1080p โดยจะวางขายในช่วงเดือนเมษายน พ.ศ. 2556 บน 327 เครือข่าย ใน 155 ประเทศทั่วโลก
# เน็กซัส 4
เน็กซัส 4 (ชื่อรหัส Mako) เป็น สมาร์ตโฟนระบบปฏิบัติการแอนดรอยด์ตัวที่สี่ของกูเกิล โดยรุ่นนี้ผลิตและออกแบบโดยแอลจี

มือถือรุ่นนี้ใช้ซีพียู 1.5 จิกะเฮิรตซ์ ควอด-คอร์ ควอลคอมม์ สแนปดรากอน เอส 4 โปร แรม 2 จิกะไบต์, หน่วยความจำภายใน 8 หรือ 16 จิกะไบต์ มีกล้องหน้าความละเอียด 1.3 ล้านพิกเซล แลกล้องหลักความละเอียด 8 ล้านพิกเซล มีถาดสำหรับใส่ไมโครซิม โดยรุ่นนี้มาพร้อมระบบปฏิบัติการแอนดรอยด์ 4.2 เจลลีบีน
# หันลัด
หันลัด  หรือเลือดเบา กระเบาเลือด เป็นไม้ยืนต้นในวงศ์ Myristicaceae เปลือกต้นสีน้ำตาลหรือเทาเข้ม เปลือกชั้นในสีชมพู มียางสีแดง ใบเดี่ยว เรียงสลับ ผิวใบเกลี้ยง หลังใบเขียวเป็นมัน ท้องใบสีขาวนวล ดอกเป็นดอกช่อ ดอกย่อยขนาดเล็ก สีเหลืองนวล ดอกแยกเพศแยกต้น ผลเป็นผลเดี่ยว เมื่ออ่อนสีเขียว สุกแล้วเป็นสีส้ม แตกออกเป็นสองกลีบ เยื่อหุ้มเมล็ดสีแดง 

พบมากในบริเวณใกล้ชายฝั่งทะเลและป่าพรุ  พบในกัมพูชา จีน อินเดีย อินโดนีเซีย ลาว มาเลเซีย พม่า ไทย สิงคโปร์ และเวียดนาม ผลเป็นอาหารสัตว์ป่า
# ดับเบิลยูซีดับเบิลยู ฟอลล์บราวล์
ดับเบิลยูซีดับเบิลยู ฟอลล์บราวล์  เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง (WCW) โดยจัดขึ้นครั้งแรกเมื่อปี ค.ศ. 1993 ถึง ค.ศ. 2000 รวม 8 ครั้ง โดยจัดขึ้นในช่วงเดือนกันยายน ต่อมาในปี ค.ศ. 2001 รายการเพย์-เพอร์-วิวนี้ได้ยุติลง เนื่องจาก WWE ได้ซื้อกิจการของ WCW ไป

วันที่และสถานที่ของดับเบิลยูซีดับเบิลยู ฟอลล์บราวล์
ชื่อศึกวันที่จัดเมืองที่จัดสถานที่จัดคู่เอกฟอลล์บราวล์ (1993)19 กันยายน ค.ศ. 1993Houston, TexasAstro Arenaฟอลล์บราวล์ (1994)18 กันยายน ค.ศ. 1994Roanoke, VirginiaRoanoke Civic Centerฟอลล์บราวล์ (1995)17 กันยายน ค.ศ. 1995Asheville, North CarolinaAsheville Civic Centerฟอลล์บราวล์ (1996)15 กันยายน ค.ศ. 1996Winston-Salem, North CarolinaLawrence Joel Veterans Memorial Coliseumฟอลล์บราวล์ (1997)14 กันยายน ค.ศ. 1997Winston-Salem, North CarolinaLawrence Joel Veterans Memorial Coliseumฟอลล์บราวล์ (1998)13 กันยายน ค.ศ. 1998Winston-Salem, North CarolinaLawrence Joel Veterans Memorial Coliseumฟอลล์บราวล์ (1999)12 กันยายน ค.ศ. 1999Winston-Salem, North CarolinaLawrence Joel Veterans Memorial Coliseumhttp://www.thehistoryofwwe.com/fallbrawl.htmฟอลล์บราวล์ (2000)17 กันยายน ค.ศ. 2000Buffalo, New YorkHSBC Arena

ดูเพิ่ม

รายชื่อรายการเพย์-เพอร์-วิวของดับเบิลยูซีดับเบิลยู
เวิลด์แชมเปี้ยนชิพเรสต์ลิง
# Knema
Knema เป็นสกุลของพืชมีดอกในวงศ์ Myristicaceae ตัวอย่างของพืชในสกุลนี้มีดังต่อไปนี้ (รายชื่ออาจไม่สมบูรณ์):

 Knema alvarezii
 Knema attenuata
 Knema austrosiamensis
 Knema bengalensis
 Knema celebica
 Knema communis
 Knema conferta
 Knema conica
 Knema elmeri
 Knema emmae
 Knema erratica
 Knema furfuracea
 Knema glaucescens
 Knema globularia
 Knema glomerata
 Knema hookeriana
 Knema intermedia
 Knema kinabaluensis
 Knema kostermansiana
 Knema krusemaniana
 Knema lamellaria
 Knema lampongensis
 Knema latifolia
 Knema linguiformis
 Knema longepilosa
 Knema malayana
 Knema mamillata
 Knema matanensis
 Knema minima
 Knema mixta
 Knema mogeana
 Knema muscosa
 Knema oblongifolia
 Knema pachycarpa
 Knema pedicellata'
 Knema pierrei Knema piriformis Knema plumulosa Knema poilanei Knema psilantha Knema pubiflora Knema retusa Knema riangensis Knema ridsdaleana Knema rubens Knema rufa Knema saxatilis Knema scortechinii Knema sericea Knema sessiflora Knema squamulosa Knema steenisii Knema stenocarpa Knema stylosa Knema subhirtella Knema tonkinensis Knema uliginosa Knema viridis''
# ไข่เขียว
ไข่เขียว  หรือ กุเข้ ตะเคียนซวย ตะเคียนสามพอน เป็นไม้ยืนต้นขนาดใหญ่ในวงศ์ Dipterocarpaceae เปลือกต้นแตกเป็นร่องตามยาว มีสีน้ำตาลอมเทา เปลือกในสีเขียวตองอ่อน โคนต้นมีพูพอน เนื้อไม้สีน้ำตาลออกเหลือง ใบเดี่ยว สีเขียวนวล ดอกเป็นดอกช่อแบบแยกแขนง กลีบดอกสีขาวหรือสีเหลืองอ่อน โคนกลีบมีจุดสีม่วงอ่อน ผลเป็นผลเดี่ยว มีปีกที่พัฒนามาจากกลีบเลี้ยงแบบเดียวกับลูกยางนา มี 5 ปีก แก่แล้วกลายเป็นสีน้ำตาล เนื้อไม้แข็งใช้ในงานก่อสร้าง
# Parashorea
Parashorea เป็นสกุลของพืชมีดอกในวงศ์ Dipterocarpaceae คำว่าParashorea มาจากภาษากรีก (para = คล้าย) ซึ่งอ้างถึงสกุลที่คล้ายสกุล Shorea ประกอบด้วย 15 สปีชีส์แพร่กระจายทางใต้ของพม่า ไทย อินโดจีนและทางใต้ของจีน ยังพบในเกาะสุมาตรา เกาะบอร์เนียว และฟิลิปปินส์ ไม้ยืนต้นในสกุล Parashorea เป็นไม้เนื้อแข็ง  
 ตัวอย่างสปีชีส์ 
 Parashorea aptera Sloot
 Parashorea buchananii (C.E.C.Fisch.) Symington
 Parashorea chinensis Wang Hsie
 Parashorea densiflora Slooten & Sym.
 Parashorea dussaudii Tardieu
 Parashorea globosa Sym.
 Parashorea laotica Tardieu
 Parashorea lucida (Miq.) Kurz
 Parashorea macrophylla Wyatt-Sm. ex P.S.Ashton
 Parashorea malaanonan (Blanco) Merr.
 Parashorea parvifolia Wyatt-Sm. ex P.S.Ashton
 Parashorea stellata Kurz
 Parashorea smythiesii Wyatt-Sm. ex P.S.Ashton
 Parashorea tomentella (Symington) Meijer
 Parashorea warburgii Brandis
# สิบการทัพใหญ่
สิบการทัพใหญ่  เป็นชุดสงครามในรัชสมัยจักรพรรดิเฉียนหลง ซึ่งมีประกาศในหนังสือประจำปีทางการของราชวงศ์ชิง สิบการทัพใหญ่ได้แก่ สามการทัพเพื่อขยายอาณาเขตการควบคุมของจีนในเอเชียกลาง แบ่งเป็นสองครั้งต่อซูงการ์ (1755–1757) และการปราบปรามซินเจียง (1758–1759) อีกเจ็ดการทัพที่เหลือนั้น มีลักษณะเป็นการรักษาความสงบเรียบร้อย (police action) ตรงแนวพรมแดนที่สถาปนาไว้ก่อนแล้ว แบ่งเป็น สองครั้งเพื่อปราบปรามกบฏจินฉวนในเสฉวน หนึ่งครั้งต่อกบฏในไต้หวัน (1787–1788) และการรบนอกประเทศอีกสี่ครั้ง ต่อพม่า (1765–1769) เวียดนาม (1788–1789) และชาวกุรข่าที่ชอบทำสงครามในเนปาลตรงชายแดนระหว่างทิเบตกับอินเดีย (1790–1792) ซึ่งนับเป็นสองการทัพ

การทัพที่เสฉวน 
 ครั้งแรก (1747-1749) ผล: จีนชนะสงคราม
 ครั้งที่ 2 (1771-1776) ผล: จีนชนะสงครามและพิชิตชนเผ่าจินฉวนได้สำเร็จ

การทัพที่รัฐข่านซูงการ์ 
 ครั้งแรก (1755) ผล: จีนชนะสงคราม ข่านแห่งซูงการ์ถูกขับออกจากราชสมบัติ
 ครั้งที่ 2 (1757-1758) ผล: จีนชนะสงครามและได้ซินเจียงกลับมารัฐข่านซูงการ์ล่มสลายและถูกพันธุฆาต

การทัพครั้งแรกที่เตอร์กีสถานตะวันออก
หรือ การปราบปรามซินเจียง เกิดขึ้นระหว่าง ค.ศ. 1758-1759 ผลคือ จีนชนะสงคราม กบฏชาวมุสลิมพ่ายแพ้ และชนเผ่าอุยกรู์ที่ปกครองตนเองถูกทำลาย

การทัพที่พม่า 

เกิดขึ้นระหว่าง ค.ศ. 1765-1769 ผลคือ ราชวงศ์โก้นบองชนะสงคราม, สงครามสิ้นสุดด้วยสนธิสัญญาก้องโตน

การปราบปรามไต้หวัน 
เกิดขึ้นระหว่าง ค.ศ. 1786-1788 ผลคือ จีนชนะสงคราม

การทัพที่เวียดนาม
เกิดขึ้นระหว่าง ค.ศ. 1788-1789 ผลคือ ราชวงศ์เตยเซินชนะสงครามแต่ยินยอมที่จะส่งบรรณาการให้จีน จีนจึงถอยทัพ

การทัพกับชาวกุรข่า
 ครั้งแรกที่ทิเบต (ค.ศ. 1790-1791) ผล: จีนชนะสงคราม ได้ทิเบตกลับคืนมา และชาวกุรข่าต้องอพยพออกจากทิเบต
 ครั้งที่ 2 ที่ทิเบต-เนปาล (ค.ศ. 1792-1793) ผล: จีนชนะสงคราม สงครามสิ้นสุดลงด้วยสนธิสัญญาเพตราวตี
# ช็อง ยู-มี (นักแสดงเกิด พ.ศ. 2527)
ช็อง ยู-มี (เกิด 23 กุมภาพันธ์ 2527) หรือ ยูมี (Yumi) เป็นนักแสดงหญิงชาวเกาหลีใต้

 การงาน 

ยูมีเริ่มงานการแสดงครั้งแรกในโฆษณาหมากฝรั่งลอตเตไซลิทอลในปี 2546 แล้วได้รับบทบาทรองในละครโทรทัศน์กับภาพยนตร์หลายเรื่อง รวมถึงละครและภาพยนตร์ของต่างชาติ เช่น ละครจีนเรื่อง ไฟฟ์สตาร์โฮเต็ล (Five Star Hotel) เมื่อปี 2550 และภาพยนตร์จีนเรื่อง โนเบิลแมนส์พาธ (Nobleman's Path) เมื่อปี 2555

เมื่อยูมีได้รับบทนางรองในละครเรื่อง อะเธาแซนด์เดส์พรอมิส (A Thousand Days' Promise) ในปี 2554 และบทนางร้ายในละครเรื่อง ตามหาหัวใจเจ้าชายหลงยุค (Rooftop Prince) ในปี 2555 แล้ว ก็ทำให้เธอมีชื่อเสียงเป็นอันมาก ทั้งยังได้รับรางวัลชั้นนำด้วย

กลางปี 2555 ยูมีได้รับเลือกให้แสดงละครเรื่อง ซิตีคอนเควสต์ (City Conquest) แต่เนื่องจากหาเวลาฉายไม่ได้ ละครนี้จึงยังไม่ได้รับการเผยแพร่ ต่อมาในปี 2556 เธอได้รับบทนางเอกเป็นครั้งแรกในละครโทรทัศน์แนวครอบครัวเรื่อง วันเดอร์ฟูลมามา (Wonderful Mama)

 ผลงาน 
 ละครโทรทัศน์ 

 # ปี ชื่อ บทบาท ผู้เผยแพร่ 1   เคบีเอสทู 2   คิม แฮ บิน (Kim Hae Bin) เอ็มบีซี 3   จิน จื้ออ้าย (金志爱, Jīn Zhì'ài) ซีซีทีวี 4   ทา ย็อน (Da Yeon) เคบีเอสทู 5  เอสบีเอส 6   มิน อึน จี (Min Eun Ji) เอ็มบีซี 7   อี คัง จี (Lee Kang Ji) 8   ช็อง อึม (Jung Eum) 9   โน ฮยัง กี (Noh Hyang Ki) เอสบีเอส 10    11   อี ดัน บี (Lee Dan Bi) เคบีเอสทู 12  โก ย็อง-แจ (Go Yeong-chae) เอสบีเอส25586 มังกรกำเนิดโชซอน Six Flying Dragons (or Deep Rooted Tree)ยอนฮี (Yeon Hee)หมายเหตุ:   = ไม่ปรากฏ ไม่มีระบุไว้ หรือไม่ทราบ

 ภาพยนตร์ 

 # ปี ชื่อ หมายเหตุ 1 2545  ภาพยนตร์สั้น 2 2546   3  4  5  6 2547  7 2548  ภาพยนตร์สั้น 8   9  10  11 2550  ภาพยนตร์สั้น 12   13  14 2554  15 2555  16 

 รางวัล 

 # ปี รางวัล ประเภท ผลงาน 1 2554   อะเธาแซนด์เดส์พรอมิส 2 2555  รูฟท็อปพรินซ์
# ตู้ เหวย์หมิง
ศาสตราจารย์ตู้ เหวย์หมิง (ค.ศ. 1940 – ปัจจุบัน) เป็นนักคิดสมัยใหม่ ซึ่งมีอิทธิพลอย่างกว้างขวางและลึกซึ้งต่อการศึกษาทำความเข้าใจแนวคิดขงจื๊อในปัจจุบัน  การที่ได้ชื่อว่าเป็นนักคิดขงจื๊อสมัยใหม่ก็เพราะว่าเป็นผู้ที่อาศัยแนวคิดและทฤษฏีสมัยใหม่มาใช้ในการอธิบายแนวคิดขงจื๊อ นอกจากนี้การที่ตู้เหวย์หมิงได้รับการอบรมบ่มเพาะความรู้ความเข้าใจแนวคิดขงจื๊อเป็นอย่างดีจากนักคิดขงจื๊อสมัยใหม่อันประกอบด้วย โหมวจงซาน สวี่ฟูกวน และถังจวินอี้ ก็ย่อมช่วยให้ตู้เหวย์หมิงเกิดความศรัทธาอย่างมั่นคงและเชื่อมั่นอย่างแรงกล้าว่าแนวคิดขงจื๊อยังคงสามารถสร้างคุณูปการต่อสังคมสมัยใหม่ แต่ในขณะเดียวกัน สภาพสังคมตลอดจนเงื่อนไขต่างๆ ที่แปรเปลี่ยนไป ก็ทำให้ตู้เหวย์หมิงตระหนักถึงข้อบกพร่องของแนวคิดขงจื๊อที่ยังมีอยู่มาก ด้วยเหตุนี้นอกจากการพัฒนาแนวคิดขงจื๊อจากรากฐานดังเดิมแล้วนั้น  ตู้เหวย์หมิงยังเปิดกว้างทางความคิดและยังประนีประนอมกับแนวคิดและทฤษฎีตะวันตกสมัยใหม่ เพื่อให้แนวคิดขงจื๊อเกิดน้ำหนักน่าเชื่อถือสอดคล้องเหมาะสมกับบริบททางสังคมสมัยใหม่ และสามารถสร้างคุณูปการต่อสังคมโลกแบบพหุวัฒนธรรมได้อย่างสมภาคภูมิในฐานะวัฒนธรรมทางความคิดของชนชาติจีน
# เทศบาลเมืองปรกฟ้า
ปรกฟ้า เป็นเทศบาลเมืองแห่งหนึ่งที่ตั้งอยู่ในตำบลเกาะจันทร์ อำเภอเกาะจันทร์ จังหวัดชลบุรี ห่างจากตัวเมืองชลบุรีประมาณ 48 กิโลเมตร

 ประวัติ 
เดิมเทศบาลเมืองปรกฟ้ามีฐานะเป็น "องค์การบริหารส่วนตำบลเกาะจันทร์" และได้รับการยกฐานะเป็น "เทศบาลเมืองปรกฟ้า" ตามประกาศกระทรวงมหาดไทย ลงวันที่ 30 กันยายน พ.ศ. 2554 อนึ่ง ในการยกฐานะเป็นเทศบาลได้เปลี่ยนชื่อองค์กรจาก "เกาะจันทร์" เป็น "ปรกฟ้า" ตามชื่อบ้านปรกฟ้า (หมู่ที่ 7 ตำบลเกาะจันทร์) ซึ่งเป็นหมู่บ้านสำคัญในพื้นที่ ทั้งนี้เพื่อไม่ให้มีชื่อซ้ำกับเทศบาลตำบลเกาะจันทร์ (บริเวณตัวอำเภอเกาะจันทร์) ที่มีอยู่แต่เดิม

 ภูมิศาสตร์ 
 เนื้อที่และอาณาเขต 
เทศบาลเมืองปรกฟ้ามีเนื้อที่โดยประมาณ 182.06 ตารางกิโลเมตร หรือประมาณ 113,790 ไร่ มีอาณาเขตติดต่อกับองค์กรปกครองส่วนท้องถิ่นข้างเคียงดังนี้
 ทิศเหนือ ติดต่อกับเขตองค์การบริหารส่วนตำบลหนองเหียง (อำเภอพนัสนิคม) และเขตองค์การบริหารส่วนตำบลหนองไม้แก่น (อำเภอแปลงยาว จังหวัดฉะเชิงเทรา)
 ทิศตะวันออก ติดต่อกับเขตองค์การบริหารส่วนตำบลคลองตะเกรา (อำเภอท่าตะเกียบ จังหวัดฉะเชิงเทรา)
 ทิศใต้ ติดต่อกับเขตองค์การบริหารส่วนตำบลเกษตรสุวรรณและเขตองค์การบริหารส่วนตำบลวัดสุวรรณ (อำเภอบ่อทอง)
 ทิศตะวันตก ติดต่อกับเขตองค์การบริหารส่วนตำบลท่าบุญมีและเขตเทศบาลตำบลเกาะจันทร์ (อำเภอเกาะจันทร์)

centre|thumb|600px|แผนที่เทศบาลเมืองปรกฟ้า

 ภูมิประเทศ 
เทศบาลเมืองปรกฟ้ามีสภาพภูมิประเทศทั่วไปเป็นที่ราบเนินลูกคลื่น พื้นที่ส่วนใหญ่ใช้ทำการเกษตร มีลำคลองไหลผ่าน 1 สาย คือ คลองหลวง มีอ่างเก็บน้ำ 1 แห่ง คือ อ่างเก็บน้ำบ้านสระตาพรหม

 ประชากร 
เมืองปรกฟ้ามีประชากรทั้งสิ้น 14,254 คน ส่วนใหญ่ประกอบอาชีพทางการเกษตร การค้าขายจะทำกันเล็กน้อยภายในครอบครัว เนื่องจากไม่มีโรงงานอุตสาหกรรมในเขตอำเภอเกาะจันทร์ ทำให้ชาวบ้านส่วนใหญ่ไปรับจ้างในโรงงานอุตสาหกรรมในท้องถิ่นอื่น
# การเลือกตั้งในประเทศไทย พ.ศ. 2556
การเลือกตั้งในประเทศไทย พ.ศ. 2556 เป็นการรวบรวมการเลือกตั้งทุกระดับที่จัดขึ้นในประเทศไทยในปี พ.ศ. 2556

 สมาชิกสภาผู้แทนราษฎร 
 6 มกราคม - เขต 2 ชลบุรี
 9 กุมภาพันธ์ - เขต 4 ลพบุรี
 21 เมษายน - เขต 3 เชียงใหม่
 16 มิถุนายน - เขต 12 กรุงเทพมหานคร

 สมาชิกวุฒิสภา 
 21 เมษายน - ระนองhttp://www.prachachat.net/news_detail.php?newsid=1366550194&grpid=03&catid=16&subcatid=1600

 ผู้ว่าราชการกรุงเทพมหานคร 
 3 มีนาคม - การเลือกตั้งผู้ว่าราชการกรุงเทพมหานคร พ.ศ. 2556
# เทศบาลเมืองสัตหีบ
เทศบาลเมืองสัตหีบ เป็นเมืองริมฝั่งทะเลอ่าวไทยในพื้นที่ทางตอนใต้ของตำบลสัตหีบ อำเภอสัตหีบ จังหวัดชลบุรี มีที่ฐานทัพและค่ายทหารเรืออยู่ทั้งในเขตเทศบาลและบริเวณรอบ ทำให้สัตหีบมีชื่อเรียกว่า "เมืองทหารเรือ" อีกทั้งยังมีทะเลที่สวยงามเหมาะแก่การท่องเที่ยวและพักผ่อน

 ประวัติ 
ชุมชนสัตหีบได้รับการจัดตั้งเป็นสุขาภิบาลสัตหีบโดยกระทรวงมหาดไทยเมื่อวันที่ 31 สิงหาคม พ.ศ. 2498 ต่อมาในปี พ.ศ. 2515 ได้มีการขยายพื้นที่จาก 1.120 ตารางกิโลเมตร เป็น 6.22 ตารางกิโลเมตร และยกฐานะเป็นเทศบาลตำบลสัตหีบเมื่อวันที่ 25 พฤษภาคม พ.ศ. 2542 และเปลี่ยนแปลงฐานะอีกครั้งเป็นเทศบาลเมืองสัตหีบเมื่อวันที่ 12 มกราคม พ.ศ. 2550

 อาณาเขต 
พื้นที่ของเทศบาลเมืองสัตหีบมีลักษณะเป็นแนวยาวไปตามถนนสุขุมวิท (ทางหลวงแผ่นดินหมายเลข 3) และถูกล้อมรอบด้วยพื้นที่ของเทศบาลตำบลเขตรอุดมศักดิ์
 ทิศเหนือ ติดต่อกับเขตเทศบาลตำบลเขตรอุดมศักดิ์
 ทิศตะวันออก ติดต่อกับเขตองค์การบริหารส่วนตำบลพลูตาหลวงและเขตเทศบาลตำบลเขตรอุดมศักดิ์
 ทิศใต้ ติดต่อกับอ่าวไทยและเขตเทศบาลตำบลเขตรอุดมศักดิ์
 ทิศตะวันตก ติดต่อกับอ่าวไทยและเขตเทศบาลตำบลเขตรอุดมศักดิ์

 เขตการปกครอง 
เทศบาลเมืองสัตหีบมีพื้นที่ครอบคลุมบางส่วนของ 2 ตำบล 9 หมู่บ้าน ดังนี้

ตำบลสัตหีบ
 หมู่ที่ 1 บ้านตลาดสัตหีบ (บางส่วน)
 หมู่ที่ 2 บ้านตลาดสัตหีบ (บางส่วน)
 หมู่ที่ 3 บ้านยางงาม (บางส่วน)
 หมู่ที่ 4 บ้านเตาถ่าน (บางส่วน)
 หมู่ที่ 5 บ้านป่ายุบ (บางส่วน)
 หมู่ที่ 6 บ้านหนองระกำ (บางส่วน)
 หมู่ที่ 7 บ้านร่มฤดี (บางส่วน)
 หมู่ที่ 8 บ้านคลองกานดา (บางส่วน)

ตำบลพลูตาหลวง
 หมู่ที่ 7 บ้านหนองหญ้าน้อย (บางส่วน)
# การเลือกตั้งสมาชิกสภาผู้แทนราษฎรจังหวัดลพบุรี เขต 4 แทนตำแหน่งที่ว่าง พ.ศ. 2556
การเลือกตั้งซ่อมสมาชิกสภาผู้แทนราษฎรเขต 4 ลพบุรี พ.ศ. 2556 เป็นการเลือกตั้งสมาชิกสภาผู้แทนราษฎรจังหวัดลพบุรี ภายหลังจากศาลฎีกาแผนกคดีเลือกตั้งมีคำสั่งให้มีการเลือกตั้งใหม่ เนื่องจากเห็นว่าการเลือกตั้งในปี พ.ศ. 2554 มิได้เป็นไปโดยสุจริตและเที่ยงธรรมคำสั่งศาลฎีกาแผนกคดีเลือกตั้งที่ ๑๙๙๙๒/๒๕๕๕

 ที่มา 
คณะกรรมการการเลือกตั้ง (กกต.) ยื่นคำร้องต่อศาลฎีกาแผนกคดีเลือกตั้งขอให้มีคำสั่งให้มีการเลือกตั้งสมาชิกสภาผู้แทนราษฎรจังหวัดลพบุรี เขตเลือกตั้งที่ 4 ใหม่ เนื่องจากมีหลักฐานอันควรเชื่อได้ว่านายสุบรรณ จิระพันธุ์วาณิช อดีตนายกองค์การบริหารส่วนจังหวัดลพบุรี ซึ่งในขณะนั้นเป็นเจ้าหน้าที่ของรัฐ ได้อาศัยตำแหน่งหน้าที่ของตนกระทำการแจกแว่นตาแก่ประชาชนเพื่อจูงใจให้ผู้มีสิทธิเลือกตั้งลงคะแนนเสียงให้แก่นายเกียรติ เหลืองขจรวิทย์ อันเป็นการฝ่าฝืนพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรและการได้มาซึ่งสมาชิกวุฒิสภา พ.ศ. 2550 มาตรา 53 และ 57 มีผลให้การเลือกตั้งมิได้เป็นไปโดยสุจริตและเที่ยงธรรม

ศาลฎีกาแผนกคดีเลือกตั้งพิเคราะห์แล้ว เห็นว่า นายสุบรรณ จิระพันธุ์วาณิช  นายกองค์การบริหารส่วนจังหวัดลพบุรีในขณะนั้นเป็นผู้ให้การสนับสนุนนายเกียรติให้มาสมัครรับเลือกตั้งเป็น สมาชิกสภาผู้แทนราษฎรจังหวัดลพบุรี พรรคภูมิใจไทย โดยนายสุบรรณได้พูดผ่านเครื่องขยายเสียงต่อหน้าประชาชนได้ความว่า ให้ช่วยเลือกคนของนายสุบรรณแล้วจะมีงบประมาณที่ ตำบลเกาะรังและตำบลซับตะเคียน อำเภอชัยบาดาล จังหวัดลพบุรี เพื่อจะได้มีงบประมาณนำมาซื้อของแจกชาวบ้านอีก ดังนั้น ถ้อยคำของนายสุบรรณดังกล่าว ทำให้เข้าใจได้ทันทีว่า นายสุบรรณต้องการให้ประชาชนที่มารับแจกแว่นตาลงคะแนนเลือกตั้งให้แก่ นายเกียรติเพื่อให้ได้เป็นสมาชิกสภาผู้แทนราษฎรจังหวัดลพบุรี เขต 4 แม้ว่า ขณะที่มีการแจกแว่นสายตาทั้งสองตำบลนั้น นายเกียรติจะไม่อยู่ด้วยก็ตาม

กรณีปรากฏหลักฐานอันควรเชื่อได้ว่าการที่นายสุบรรณพูดในโครงการแจกแว่นสายตาเพื่อจูงใจให้ผู้ที่มารับแจกแว่นสายตาไปลงคะแนนเสียงเลือกตั้งสมาชิกสภาผู้แทนราษฎรให้นายเกียรติ เป็นการฝ่าฝืนมาตรา 53 (1), 57 วรรคหนึ่ง แห่งพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรและการได้มาซึ่งสมาชิกวุฒิสภา พ.ศ. 2550 ทำให้การเลือกตั้งนั้มมิได้เป็นไปโดยสุจริตและเที่ยงธรรม จึงมีคำสั่งให้มีการเลือกตั้งสมาชิกสภาผู้แทนราษฎรจังหวัดลพบุรี เขตเลือกตั้งที่ 4 ใหม่ แทนนายเกียรติ เหลืองขจรวิทย์ ในวันที่ 28 ธันวาคม พ.ศ. 2555

คณะกรรมการการเลือกตั้งจึงได้กำหนดให้วันเสาร์ที่ 9 กุมภาพันธ์ พ.ศ. 2556 เป็นวันเลือกตั้ง และได้กำหนดวันรับสมัครเลือกตั้งในระหว่างวันที่ 22 มกราคม - 26 มกราคม พ.ศ.  2556  และกำหนดจัดให้มีการเลือกตั้งล่วงหน้าในวันที่ 2 กุมภาพันธ์ พ.ศ. 2556กกต. กำหนดเลือกตั้ง ส.ส.ลพบุรี เขตเลือกตั้งที่ 4 แทนตำแหน่งที่ว่าง 9 ก.พ. 56

 ผลการเลือกตั้ง 

 
 
 
 
 
 
 
 

 

ภายหลังมติการประชุมครั้งที่ 18/2556 เมื่อวันที่ 19 กุมภาพันธ์ พ.ศ. 2556 คณะกรรมการการเลือกตั้งจึงประกาศให้นายพหล วรปัญญา สังกัดพรรคเพื่อไทย เป็นสมาชิกสภาผู้แทนราษฎรจังหวัดลพบุรี เขตเลือกตั้งที่ 4ประกาศคณะกรรมการการเลือกตั้ง เรื่อง ผลการเลือกตั้งสมาชิกสภาผู้แทนราษฎรแบบแบ่งเขตเลือกตั้ง ราชกิจจานุเบกษา,  เล่ม ๑๓๐,  ตอนที่ ๑๙ ก, หน้า ๔๑,  ๒๘ กุมภาพันธ์ ๒๕๕๖
# อาสนวิหารปามีเย
อาสนวิหารปามีเย  หรือมีชื่อเต็มว่า อาสนวิหารนักบุญอ็องตอแน็งแห่งปามีเย  เป็นอาสนวิหารโรมันคาทอลิก อันเป็นที่ตั้งของมุขนายกประจำมุขมณฑลปามีเย กูเซอร็อง และมีร์ปัว ตั้งอยู่ที่เมืองปามีเย จังหวัดอาเรียฌ แคว้นอ็อกซีตานี ประเทศฝรั่งเศส สร้างขึ้นเพื่ออุทิศแด่นักบุญสำคัญประจำเมือง คือ นักบุญอ็องตอแน็ง

อาสนวิหารปามีเยได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1906http://www.culture.gouv.fr/public/mistral/merimee_fr?ACTION=CHERCHER&FIELD_1=REF&VALUE_1=PA00093896 กระทรวงวัฒนธรรมแห่งสาธารณรัฐฝรั่งเศส

 ระเบียงภาพ
# กีฬาขี่ม้าในกีฬาแห่งชาติครั้งที่ 41
"กีฬาขี่ม้า" ในการแข่งขันกีฬาแห่งชาติ ครั้งที่ 41 เชียงใหม่เกมส์
มีการชิงชัย 7 เหรียญทอง ประกอบด้วย
กระโดดข้ามเครื่องกีดขวาง Eventing Show Jumping
กระโดดข้ามเครื่องกีดขวาง Show Jumping
กระโดดข้ามเครื่องกีดขวาง ประเภททีม 
ศิลปะบังคับม้า ประเภทบุคคล
ศิลปะบังคับม้า ทีมทั่วไป (ไม่จำกัดเพศ)
ขี่ม้ามาราธอน ประเภทบุคคล
ขี่ม้ามาราธอน ประเภททีม
เริ่มแข่งขันวันที่ 9-16 ธันวาคม 2555
สนามที่ใช้ในการแข่งขัน : สนามกองพันสัตว์ต่าง

 สรุปเหรียญรางวัล ขี่ม้า 

 1  ชลบุรี  2  1  0  3 2  เชียงใหม่ 1  2  0  3 3  พะเยา  1  1  0  2 4  กรุงเทพมหานคร  1  0  3  4 5  นครราชสีมา  1  0  1  2 6  นครนายก  1  0  0  1 7  สงขลา  0  1  1  2 8  นนทบุรี  0  1  0  1 8  ปทุมธานี  0  1  0  1 10  ระยอง  0  0  2  2   รวม  7  7  7  21

 สรุปผลการแข่งขัน 
 กระโดดข้ามเครื่องกีดขวาง Eventing Show Jumping นครราชสีมาบัณฑิต รัตนมาลี เชียงใหม่ฐิติชญา สุบรรณพงษ์ ระยองณภัทร เลิศศิลป์เจริญ กระโดดข้ามเครื่องกีดขวาง Show Jumping นครนายกมัณศิกา ปิยวิทยาการ ปทุมธานีเสียงซอ เลิศรัตนชัย กรุงเทพมหานครมนทกานติ์ นวลมณี กระโดดข้ามเครื่องกีดขวาง ประเภททีม กรุงเทพมหานคร นนทบุรี ระยอง ศิลปะบังคับม้า ประเภทบุคคล ชลบุรีสุพศิน คงพันธุ์ เชียงใหม่ภคินี พันธาภา กรุงเทพมหานครสุพิชญา ณรงค์ชาติโสภณ ศิลปะบังคับม้า ประเภททีม เชียงใหม่ภวิตา รุ่งเลิศเกรียงไกรกมล ดวงทิพย์อภิรดี รุ่งเลิศเกรียงไกรภคินี พันธาภา ชลบุรีลิลลี่ เมย์ ทูนสุพศิน คงพันธุ์พชรมน เนติสุทธิกานต์วรปรัชญ์ สิทธิจู กรุงเทพมหานครรวิสรา เวชากรปริชมน เวชากรสุพิชญา ณรงค์ชาติโสภณ ขี่ม้ามาราธอน ประเภทบุคคล พะเยาวุฒิชัย ศรีวุฒิ สงขลาประเดิม อนันต์ นครราชสีมากาญจนาภรณ์ มีโชคชัย ขี่ม้ามาราธอน ประเภททีม ชลบุรีปรมาภรณ์ จิตต์สนธิสุริยะ ศรีตรัยปราณปัทม์ ปฏิพัตร์ ทวีทรัพย์ ดวงมนตรี พะเยาวุฒิชัย ศรีวุฒิ ธิษณา เทวรักษ์พิทักษ์ สงขลาประเดิม อนันต์อาณาจักร อินทรัตน์
# เบอร์จิตต์ ดัชเชสแห่งกลอสเตอร์
เบอร์จิตต์ ดัชเชสแห่งกลอสเตอร์ (20 มิถุนายน พ.ศ. 2489) พระนามเดิม บีร์กิตเทอ เอวา เฮนริกซัน  หรือ บีร์กิตเทอ เอวา ฟัน เดิร์ส  เป็นสมาชิกของราชวงศ์วินด์เซอร์ เป็นพระชายาในเจ้าชายริชาร์ด ดยุกแห่งกลอสเตอร์ พระภาดาในสมเด็จพระราชินีนาถเอลิซาเบธที่ 2

 พระประวัติ 
ดัชเชสแห่งกลอสเตอร์ประสูติในเออร์เดินเซอ ประเทศเดนมาร์ก เป็นธิดาคนเล็กของแอสการ์ เพรบึน วิซซิง เฮนริกซัน  ทนายความ กับวีเวียน ฟัน เดิร์ส  พระองค์สำเร็จการศึกษาจากโรงเรียนสอนการเรือนและการเข้าสังคมสำหรับสตรี  ในโลซานและเคมบริดจ์

เบอร์จิตต์เปลี่ยนไปใช้นามสกุลของพระมารดาเมื่อวันที่ 15 มกราคม พ.ศ. 2509 หลังพระบิดาและพระมารดาแยกกันอยู่ พระองค์กลับไปเรียนต่อในโคเปนเฮเกนได้สามปี จึงย้ายไปทำงานในสถานเอกอัครราชเดนมาร์กประจำกรุงลอนดอนใน พ.ศ. 2514

 เสกสมรส 
เบอร์จิตต์ทรงพบกับเจ้าชายริชาร์ดแห่งกลอสเตอร์ พระโอรสในเจ้าฟ้าชายดยุกแห่งกลอสเตอร์ และ เจ้าหญิงดัชเชสแห่งกลอสเตอร์ ครั้งแรกที่ เคมบริดจ์ ทั้งสองหมั้นหมายกันเมื่อเดือนกุมภาพันธ์ พ.ศ. 2515 และมีพระราชพิธีเสกสมรสเมื่อวันที่ 8 กรกฎาคมปีเดียวกัน ณ คริสตจักรนักบุญแอนดรูว์ เมืองบาร์นเวลล์ นอร์แทมป์ตันเชอร์ ฉลองพระองค์ในพระราชพิธีนี้ออกแบบโดยนอร์แมน ฮาร์ตเนลล์

หลังการสิ้นพระชนม์ของเจ้าชายวิลเลียมแห่งกลอสเตอร์ พระเชษฐาของพระสวามี เจ้าชายริชาร์ดจึงมีพระสถานะเป็นผู้สืบตำแหน่งดยุกแห่งกลอสเตอร์ต่อจากเจ้าฟ้าชายดยุกแห่งกลอสเตอร์ ซึ่งสิ้นพระชนม์เมื่อ พ.ศ. 2517 ด้วยเหตุนี้เจ้าชายริชาร์ดและเบอร์จิตต์จึงมีตำแหน่งเป็นดยุกและดัชเชสแห่งกลอสเตอร์สืบต่อจนถึงปัจจุบัน

ดยุกและดัชเชสแห่งกลอสเตอร์มีพระบุตรสามคน ได้แก่ อเล็กซันเดอร์ วินด์เซอร์ เอิร์ลแห่งอัสเตอร์ (24 ตุลาคม พ.ศ. 2517), เลดีดาวีนา วินด์เซอร์ (19 พฤศจิกายน พ.ศ. 2520) และเลดีโรส กิลแมน (1 มีนาคม พ.ศ. 2523) ตามลำดับ

พระอิสริยยศ

 20 มิถุนายน 1946 -15 มกราคม 1963: นางสาวบีร์กิตเทอ เอวา เฮนริกซัน (Miss Birgitte Eva Henriksen)
 15 มกราคม 1963 - 8 กรกฎาคม 1972: นางสาวบีร์กิตเทอ เอวา ฟัน เดิร์ส (Miss Birgitte Eva van Deurs)
 8 กรกฎาคม 1972 – 10 มิถุนายน 1974: เฮอร์รอยัลไฮเนส เจ้าหญิงริชาร์ดแห่งกลอสเตอร์ (Her Royal Highness Princess Richard of Gloucester)
 10 มิถุนายน 1974 – ปัจจุบัน: เฮอร์รอยัลไฮเนส ดัชเชสแห่งกลอสเตอร์ (Her Royal Highness The Duchess of Gloucester)
# ลูอา
ลูอา อาจหมายถึง

 เทพธิดาลูอา
 ศิลปะป้องกันตัวลูอา
 ภาษาลูอา ภาษาโปรแกรมชนิดหนึ่ง
 ชาวลูอา
# บีชแบลสต์
ดับเบิลยูซีดับเบิลยู บิชแบลชท์  เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง (WCW) โดยจัดขึ้นครั้งแรกเมื่อปี ค.ศ. 1992 และ ปี ค.ศ. 1993 รวม 8 ครั้ง โดยในปี ค.ศ. 1992 จัดขึ้นในช่วงเดือนมิถุนายนในวันเสาร์ และในปี ค.ศ. 1993 จัดขึ้นในช่วงเดือนกรกฎาคมในวันอาทิตย์ ต่อมาในปี ค.ศ. 1994 รายการเพย์-เพอร์-วิวนี้ได้เปลี่ยนรายการมาเป็นดับเบิลยูซีดับเบิลยู แบชแอทเดอะบิช

วันที่และสถานที่ของดับเบิลยูซีดับเบิลยู บิชแบลชท์
#ชื่อศึกวันที่จัดเมืองที่จัดสถานที่จัดคู่เอกบิชแบลชท์ (1992)Mobile, AlabamaMobile Civic Centerบิชแบลชท์ (1993)Beach Blast 93: One of the unholy trinity of mini-movie driven PPVs in 1992-1993, this one featured Sid Vicious in flip flops, orphans playing volleyball with Sting and Davey Boy Smith, and Cheatum the one eyed evil midget blowing up a boat while wearing a shark fin. Quite possibly RD's favorite induction of all time.Biloxi, MississippiMississippi Coast Coliseum

ดูเพิ่ม
รายชื่อรายการเพย์-เพอร์-วิวของดับเบิลยูซีดับเบิลยู
เวิลด์แชมเปี้ยนชิพเรสต์ลิง